《夜泊金阊寄奠王敬美先生八首 其五》
明代·胡应麟

环佩当年碣石台，一时才子盛追陪。镫悬太乙人初聚，漏尽长杨客未回。

楚泽悲风迷屈宋，梁园残雪散邹枚。龙门咫尺无穷恨，谁共登楼赋七哀。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。